9.  

- 27 -

10. 

11. 9. การจัดการ

(1) โครงสร้างการจัดการ

โครงสร้างกรรมการของบริษัท ประกอบด้วยคณะกรรมการ 5 ชุด ดังรายละเอียด

+---+--------+---------+--------+-------------+--------+-------+-----+
| ช |        |         | คณ     | คณะกรรมการ  | คณะก   | คณะกร | คณะ |
| ื่อ |        |         | ะกรรมก |             | รรมการ | รมการ |     |
|   |        |         | ารบริษัท | บริหาร       | ต      |       | ก   |
|   |        |         |        |             | รวจสอบ | กำ    | รรม |
|   |        |         |        |             | และ    | หนดค่า | การ |
+---+--------+---------+--------+-------------+--------+-------+-----+
|   |        |         |        |             | กรรมก  | ต     | สร  |
|   |        |         |        |             | ารอิสระ | อบแทน | รหา |
+---+--------+---------+--------+-------------+--------+-------+-----+
| 1 | ดร.สม  | จา      | ประธาน |             |        |       |     |
| . |        | ตุศรีพิทักษ์ |        |             |        |       |     |
+---+--------+---------+--------+-------------+--------+-------+-----+
| 2 | คุณ     | โชควัฒนา | รอง    | ที่ปรึกษา      |        |       | ประ |
| . | บุณยสิทธิ์ |         | ประธาน |             |        |       | ธาน |
+---+--------+---------+--------+-------------+--------+-------+-----+
| 3 | คุณบ    | โชควัฒนา | ก      | ประธาน      |        | ป     | ก   |
| . | ุญเกียรติ |         | รรมการ |             |        | ระธาน | รรม |
|   |        |         |        |             |        |       | การ |
|   |        |         | ผู้อำ    |             |        |       |     |
|   |        |         | นวยการ |             |        |       |     |
+---+--------+---------+--------+-------------+--------+-------+-----+
| 4 | ดร.    | ว       | ก      |             | ประธาน |       |     |
| . | ธีระพงษ์ | ิกิตเศรษฐ | รรมการ |             |        |       |     |
+---+--------+---------+--------+-------------+--------+-------+-----+
| 5 | คุณอมร  | อัศวานันท์ | "      |             | ก      |       |     |
| . |        |         |        |             | รรมการ |       |     |
+---+--------+---------+--------+-------------+--------+-------+-----+
| 6 | พ      | ป       | "      |             | ก      |       |     |
| . | ล.ต.อ. | ระภัสภักดี |        |             | รรมการ |       |     |
|   | สมชาย  |         |        |             |        |       |     |
+---+--------+---------+--------+-------------+--------+-------+-----+
| 7 | คุณมนู   | ลีลานุวัฒน์ | "      |             |        |       | ก   |
| . |        |         |        |             |        |       | รรม |
|   |        |         |        |             |        |       | การ |
+---+--------+---------+--------+-------------+--------+-------+-----+
| 8 | คุณดารณี | มานะว   | "      | ผอ.ฝ        |        | กร    | ก   |
| . |        | าณิชเจริญ |        | ่ายบัญชีการเงิน |        | รมการ | รรม |
|   |        |         |        |             |        |       | การ |
|   |        |         |        | และสารสนเทศ |        |       |     |
+---+--------+---------+--------+-------------+--------+-------+-----+
| 9 | คุณวีระ  | เ       | "      |             |        |       |     |
| . |        | อื้ออารักษ์ |        |             |        |       |     |
+---+--------+---------+--------+-------------+--------+-------+-----+
| 1 | คุณสมพล | ช       | "      | ผอ. ฝ่าย C   |        |       |     |
| 0 |        | ัยสิริโรจน์ |        |             |        |       |     |
| . |        |         |        |             |        |       |     |
+---+--------+---------+--------+-------------+--------+-------+-----+
| 1 | คุณธ    | โชควัฒนา | "      | ผอ. E -     |        | กร    |     |
| 1 | รรมรัตน์ |         |        | Business    |        | รมการ |     |
| . |        |         |        |             |        |       |     |
+---+--------+---------+--------+-------------+--------+-------+-----+
| 1 | ค      | อารีกุล   |        | ผอ. ฝ่าย B   |        |       |     |
| 2 | ุณอนุวัตร |         |        |             |        |       |     |
| . |        |         |        |             |        |       |     |
+---+--------+---------+--------+-------------+--------+-------+-----+
| 1 | คุณสมคิด | จักรว    |        | ผอ. ฝ่าย D,  |        |       |     |
| 3 |        | าฬนรสิงห์ |        | J           |        |       |     |
| . |        |         |        |             |        |       |     |
+---+--------+---------+--------+-------------+--------+-------+-----+
| 1 | ค      | บำร     |        | ผอ. ฝ่าย G , |        |       |     |
| 4 | ุณอำนวย | ุงวงศ์ทอง |        | K , M       |        |       |     |
| . |        |         |        |             |        |       |     |
+---+--------+---------+--------+-------------+--------+-------+-----+
| 1 | ค      | เ       |        | ผอ. ฝ่าย H   |        |       |     |
| 5 | ุณจินตนา | ฉลิมชัยกิจ |        |             |        |       |     |
| . |        |         |        |             |        |       |     |
+---+--------+---------+--------+-------------+--------+-------+-----+
| 1 | คุณพิสมัย | ชุนมนุ    |        | ผอ. ฝ่าย I   |        |       |     |
| 6 |        |         |        |             |        |       |     |
| . |        |         |        |             |        |       |     |
+---+--------+---------+--------+-------------+--------+-------+-----+
| 1 | คุณ     | ธ       |        | ผอ. ฝ่าย V   |        |       |     |
| 7 | เพ็ญนภา | นสารศิลป์ |        |             |        |       |     |
| . |        |         |        |             |        |       |     |
+---+--------+---------+--------+-------------+--------+-------+-----+
| 1 | คุณวิทยา | จ       |        | ผอ.         |        |       |     |
| 8 |        | ีระผานุกร |        | ฝ่าย         |        |       |     |
| . |        |         |        | บริหารการขาย |        |       |     |
+---+--------+---------+--------+-------------+--------+-------+-----+
| 1 | คุณ     | ว       |        | ผอ.         |        |       |     |
| 9 | ชุมาพันธ์ | ิเชียรเกื้อ |        | ฝ่าย         |        |       |     |
| . |        |         |        | สำนักงานบริษัท |        |       |     |
+---+--------+---------+--------+-------------+--------+-------+-----+

กรรมการและผู้บริหารของบริษัททุกท่าน ไม่มีลักษณะต้องห้ามตามกฎหมาย
และไม่มีประวัติการกระทำผิด

- 28 -

นิยาม " กรรมการอิสระ" ตามคำนิยามของตลาดหลักทรัพย์แห่งประเทศไทย และกลต.

หลักเกณฑ์ในการคัดเลือกกรรมการอิสระและกระบวนการสรรหา

คณะกรรมการสรรหา พิจารณาสรรหาคัดเลือกกรรมการอิสระ
ตามหลักเกณฑ์และคุณสมบัติของตลาดหลักทรัพย์แห่งประเทศไทย และกลต.
เพื่อเสนอต่อคณะกรรมการบริษัท และที่ประชุมผู้ถือหุ้น

เลขานุการบริษัท : นางดารณี มานะวาณิชเจริญ

- 29 -

ขอบเขตอำนาจหน้าที่

ก. อำนาจหน้าที่ของคณะกรรมการบริษัท

1. ปฏิบัติหน้าที่จัดการบริษัทให้เป็นไปตามกฎหมาย
ตามกฎระเบียบปฏิบัติคณะกรรมการกำกับหลักทรัพย์และตลาดหลักทรัพย์
และกฎระเบียบข้อบังคับของตลาดหลักทรัพย์แห่งประเทศไทย ตามวัตถุประสงค์และข้อบังคับของบริษัท
ตลอดจนตามมติที่ประชุมผู้ถือหุ้นของบริษัท

2. รับผิดชอบต่อผู้ถือหุ้นของบริษัทโดยสม่ำเสมอ

- บริหารงานเพื่อรักษาผลประโยชน์ต่อผู้ถือหุ้น

- เปิดเผยข้อมูลอย่างถูกต้อง ครบถ้วน มีมาตรฐาน และเชื่อถือได้

3. กำหนดวัน เวลา สถานที่ ที่จัดประชุมผู้ถือหุ้น รวมทั้งกำหนดระเบียบวาระการประชุมผู้ถือหุ้น
วันปิดสมุดทะเบียนพักการโอนหุ้น กำหนดบุคคลผู้รับมอบหนังสือมอบฉันทะในการประชุมผู้ถือหุ้น
และเสนออัตราการ จัดสรรกำไร เงินสำรอง
เงินปันผลตลอดจนทำความเห็นเกี่ยวกับเรื่องที่เสนอต่อผู้ถือหุ้น

4. พิจารณาแต่งตั้งกรรมการตรวจสอบ และกำหนดขอบเขตอำนาจหน้าที่

5. พิจารณาอนุมัติการเข้าทำรายการกับบุคคลที่เข้าข่ายรายการที่เกี่ยวโยง

6. กำหนดนโยบายและทิศทางการดำเนินงานของบริษัท
กำกับควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
เพื่อเพิ่มมูลค่าทางเศรษฐกิจให้แก่กิจการและ ความมั่งคั่งสูงสุดให้แก่ผู้ถือหุ้น

7. ควบคุมการดำเนินกิจการของบริษัทตลอดเวลา
รวมการติดตามพันธะที่กำหนดในสัญญาที่เกี่ยวข้องของบริษัท

8. รับทราบรายงานการบริหารกิจการจากคณะกรรมการบริหาร

9. สอบทานและให้ความเห็นชอบในงบการเงิน รายงานทางการเงิน ที่ผู้สอบบัญชีได้ตรวจสอบ
และหรือสอบทานแล้ว

10. พิจารณาอนุมัติการกู้เงิน/คืนเงิน การออกหุ้นกู้ เพื่อใช้เป็นเงินทุนหมุนเวียนของกิจการ

11. พิจารณาอนุมัติการให้กู้ยืม/ยกเลิกการให้กู้ยืม แก่บริษัทที่มีความสัมพันธ์ทางธุรกิจกับบริษัท
ในวงเงินที่เกิน 50 ล้านบาท

12. พิจารณาอนุมัติการซื้อ / ยกเลิก / ขาย - ทรัพย์สิน เงินลงทุน ค่าใช้จ่ายต่าง ๆ
ในวงเงินที่เกิน 50 ล้านบาท

13. พิจารณาอนุมัติการเข้าค้ำประกัน / ยกเลิกการค้ำประกัน การรับผิดชอบ /
ยกเลิกความรับผิดชอบต่อบุคคล/ บริษัทที่มีความสัมพันธ์ทางธุรกิจกับบริษัท ในวงเงินที่เกิน 50
ล้านบาท

14. พิจารณาอนุมัตินโยบายการลงทุนในเงินลงทุนบริษัทต่าง ๆ ในวงเงินที่เกิน 50 ล้านบาท

15. อื่น ๆ ตามข้อกำหนดของที่ประชุม

อำนาจของคณะกรรมการบริษัท

กรรมการสองในแปดคนลงลายมือชื่อร่วมกันและประทับตราสำคัญของบริษัท
กรรมการลงลายมือชื่อประกอบด้วย 1. ดร. สม จาตุศรีพิทักษ์ 2. นายบุณยสิทธิ์ โชควัฒนา 3.
นายบุญเกียรติ โชควัฒนา 4. นายมนู ลีลานุวัฒน์ 5. นางดารณี มานะวาณิชเจริญ 6. นายวีระ
เอื้ออารักษ์ 7. นายสมพล ชัยสิริโรจน์ และ 8. นายธรรมรัตน์ โชควัฒนา

- 30 -

 ข. อำนาจหน้าที่ของคณะกรรมการบริหาร

คณะกรรมการบริษัทได้มอบอำนาจให้กรรมการบริหารลงนามกระทำแทนบริษัทในกิจการต่าง ๆ

ดังต่อไปนี้

1. รับทราบและปฏิบัติตามนโยบายและกลยุทธ์การดำเนินงานของบริษัท
ซึ่งกำหนดโดยคณะกรรมการบริษัท และ / หรือ คณะกรรมการบริหาร เช่น เรียกร้อง ทวงถาม
และรับชำระหนี้ หรือเรียกร้องทวงถามทรัพย์สินใด ๆ รวมทั้งผลประโยชน์ หรือสิทธิต่าง ๆ
จากบุคคล และบริษัท ห้างร้าน หน่วยงานราชการ รัฐวิสาหกิจ นิติบุคลต่าง ๆ ภายใต้วัตถุประสงค์
และระเบียบต่าง ๆ ของบริษัท ตลอดจนให้มีอำนาจตกลงเงื่อนไข และลงลายมือชื่อในสัญญาต่าง ๆ
และเอกสารที่เกี่ยวข้อง

2. รับผิดชอบต่อคณะกรรมการบริษัท และ / หรือ คณะกรรมการบริหารโดยสม่ำเสมอ

- โดยรายงานความเคลื่อนไหว หรือผลการดำเนินงานของบริษัทอย่างต่อเนื่อง และรวดเร็ว

- โดยเปิดเผยข้อมูลอย่างถูกต้อง ครบถ้วน มีมาตรฐาน และเชื่อถือได้

3. กำกับดูแลกิจการ ทบทวนและให้ความเห็นชอบกับนโยบาย กลยุทธ์ที่สำคัญ แผนงาน
และงบประมาณประจำปี

4. พิจารณา วินิจฉัยการเข้าทำรายการกับบุคคลที่เข้าข่ายรายการที่เกี่ยวโยงทั้งหมด ทุกวงเงิน
และสรุปผล เพื่อส่งให้คณะกรรมการบริหารพิจารณาอนุมัติ เช่น
ทำสัญญาเกี่ยวกับการซื้อและการขายสินค้า และผลิตภัณฑ์ต่าง ๆ ทุกประเภท
ทำสัญญาให้บริการและรับบริการทุกประเภท ทั้งในประเทศ และต่างประเทศ กับบุคคล บริษัท
ห้างร้าน หน่วยงานราชการ รัฐวิสาหกิจ นิติบุคคลต่าง ๆ ตามวัตถุประสงค์ และระเบียบต่าง ๆ
ของบริษัท

5. รับผิดชอบในการจัดทำงบการเงิน รายงานทางการเงิน ให้ผู้สอบบัญชีทำการตรวจสอบ
แล้วเสนอต่อคณะกรรมการตรวจสอบ และคณะกรรมการบริหาร ตามลำดับ
รวมทั้งมีอำนาจสั่งจ่ายเช็ค ภายในวงเงินที่คณะกรรมการบริษัทกำหนด ฝากเงิน เบิกเงิน ถอนเงิน
รวมทั้งมีอำนาจทำสัญญาเกี่ยวกับการกู้ยืม ให้กู้ยืมเงิน เบิกเงินเกินบัญชี
สลักหลังซึ่งหนังสือสัญญาใช้เงิน เช็ค ดร๊าฟ ตั๋วแลกเงิน และหนังสือตราสารอื่น ๆ
กับบุคคลและบริษัท ห้างร้าน หน่วยงานราชการ รัฐวิสาหกิจ นิติบุคคลต่าง ๆ ภายใต้วัตถุประสงค์
และระเบียบต่าง ๆ ของบริษัท
ตลอดจนให้มีอำนาจในการตกลงเงื่อนไขและลงลายมือชื่อในสัญญาต่าง ๆ และเอกสารที่เกี่ยวข้อง

6. พิจารณา วินิจฉัย การกู้เงิน/คืนเงินกู้ การออกหุ้นกู้ของบริษัททั้งหมด ทุกวงเงิน
เพื่อใช้เป็นเงินทุน หมุนเวียนของกิจการ และสรุปผล เพื่อส่งให้คณะกรรมการบริหารพิจารณาอนุมัติ

7. พิจารณาอนุมัติการให้กู้ยืม / ยกเลิกการให้กู้ยืม แก่บริษัทที่มีความสัมพันธ์ทางธุรกิจกับบริษัท
ภายในวงเงินที่คณะกรรมการบริษัทกำหนด สำหรับวงเงินที่เกินอำนาจให้พิจารณาวินิจฉัยและสรุปผล
เพื่อส่งให้คณะกรรมการบริหารพิจารณาอนุมัติ

8. พิจารณาอนุมัติการซื้อ / ยกเลิก / ขาย – ทรัพย์สิน เงินลงทุน ค่าใช้จ่ายต่างๆ
ภายในวงเงินที่คณะกรรมการบริษัท และ / หรือ คณะกรรมการบริหารกำหนด
สำหรับวงเงินที่เกินอำนาจให้พิจารณาวินิจฉัยและสรุปผล
เพื่อส่งให้คณะกรรมการบริหารพิจารณาอนุมัติ เช่น ทำสัญญาเกี่ยวกับการให้เช่า
ให้เช่าช่วงสังหาริมทรัพย์และอสังหาริมทรัพย์ต่าง ๆ รวมทั้งจดทะเบียนสิทธิการเช่า และ /
หรือการให้เช่าช่วง และจดทะเบียนยกเลิกสิทธิการเช่า และ / หรือ

- 31 -

การเช่าช่วงต่าง ๆ ทุกประเภทกับบุคคล บริษัท ห้างร้าน หน่วยงานราชการ รัฐวิสาหกิจ
นิติบุคคลต่าง ๆ ตามวัตถุประสงค์ และระเบียบต่าง ๆ ของบริษัท
ตลอดจนให้มีอำนาจในการตกลงเงื่อนไขและลงลายมือชื่อในสัญญาต่าง ๆ และเอกสารที่เกี่ยวข้อง

9. พิจารณา วินิจฉัย การเข้าค้ำประกัน / ยกเลิกการค้ำประกัน การรับผิดชอบ /
ยกเลิกความรับผิดชอบต่อบุคคล / บริษัทที่มีความสัมพันธ์ทางธุรกิจกับบริษัท
ภายในวงเงินที่คณะกรรมการบริษัท และ / หรือ คณะกรรมการบริหารกำหนด
สำหรับวงเงินที่เกินอำนาจให้พิจารณาวินิจฉัยและสรุปผล
เพื่อส่งให้คณะกรรมการบริหารพิจารณาอนุมัติ

10. พิจารณาอนุมัตินโยบายการลงทุนในเงินลงทุนบริษัทต่างๆ ภายในวงเงินที่คณะกรรมการบริษัท
และ/ หรือ คณะกรรมการบริหารกำหนด สำหรับวงเงินที่เกินอำนาจให้พิจารณาวินิจฉัยและสรุปผล
เพื่อส่งให้คณะกรรมการบริหารพิจารณาอนุมัติ

11. อนุมัติการเปิด / ปิด บัญชีธนาคาร

12. อนุมัติการได้รับ / ยกเลิก วงเงินสินเชื่อจากธนาคาร

13. เปลี่ยนแปลงสิทธิเซ็นสั่งจ่าย อนุมัติใบเบิกสินค้าและใบยืมสินค้า

14. อนุมัติการปรับสภาพราคาและ / หรือการทำลายสินค้าคงเหลือที่เสื่อมสภาพ และ/หรือ ล้าสมัย

15. รับผิดชอบในการกำหนดนโยบายการตลาด

16. รับผิดชอบงานทางด้านบริหารการขาย ร้านค้า การติดตามหนี้
การจดจำนองหลักทรัพย์เพื่อประกัน การขาย

17. รับผิดชอบงานทางด้านการบริหารงานบุคคล เช่น รับพนักงานเข้า ปลดพนักงานออก
และมีอำนาจลงโทษ หรือให้คุณกับพนักงาน โยกย้ายตำแหน่ง หน้าที่การงานของพนักงาน
และมีอำนาจบังคับบัญชาพนักงาน ออกคำสั่งให้พนักงานปฏิบัติ
รวมทั้งทำสัญญาเกี่ยวกับการจ้างแรงงานกับบุคคลต่าง ๆ และให้มีอำนาจในการตกลงเงื่อนไข
และลงลายมือชื่อในเอกสาร และสัญญาต่าง ๆ ที่เกี่ยวข้องกับการบริหารงานบุคคล กับกรมแรงงาน
หน่วยงานประกันสังคม หน่วยงานราชการ รัฐวิสาหกิจต่าง ๆ ตามวัตถุประสงค์ และระเบียบต่าง ๆ
ของบริษัท

18. แต่งตั้ง ถอดถอน โยกย้าย พิจารณาความดีความชอบ
ตลอดจนกำหนดค่าตอบแทนและสวัสดิการแก่พนักงานในตำแหน่งบริหารระดับต่าง ๆ

19. ร้องทุกข์ต่อพนักงานสอบสวน กล่าวหาผู้กระทำความผิดต่อบริษัท เพื่อให้ดำเนินคดีอาญา
และแต่งตั้งตัวแทนช่วง เพื่อการดังกล่าวนี้ ทั้งมีอำนาจถอนคำร้องทุกข์
และตกลงประนีประนอมยอมความและรับเงินแทนบริษัท แต่งตั้งทนายว่าความ เพื่อฟ้อง
หรือยื่นคำให้การต่อศาลทุกศาล เพื่อดำเนินคดีแทนบริษัทจนกว่าคดีถึงที่สุด

20. อื่น ๆ ตามที่คณะกรรมการบริษัท และ / หรือ คณะกรรมการบริหารมอบหมาย

- 32 -

โดยกำหนดเงื่อนไขการรับมอบอำนาจกระทำการแทนบริษัท ดังนี้

1. กรรมการบริหารลงนามร่วมกัน 2 ท่าน ภายในวงเงิน 500,000 .- บาท

2. กรรมการบริหารลงนามร่วมกับกรรมการบริษัทผู้มีอำนาจกระทำการแทนบริษัทอีก 1 ท่าน ภายใน
วงเงิน 1 ล้านบาท

3. หากธุรกรรมที่ทำมีจำนวนเงินเกินจากวงเงินที่กำหนด
ธุรกรรมนั้นจะต้องได้รับอนุมัติจากที่ประชุมคณะกรรมการบริหาร ภายในวงเงินที่บริษัทกำหนดไว้ 50
ล้านบาท

4. ส่วนที่เกินกว่า 50 ล้านบาท ให้ผ่านการอนุมัติจากที่ประชุมคณะกรรมการบริษัท

5. กรณีที่เป็นรายการเร่งด่วน และไม่อาจจะอนุมัติตามขั้นตอนที่กำหนดได้
ให้กรรมการบริหารและเป็นกรรมการบริษัท 2 ท่าน ร่วมกันพิจารณาอนุมัติ
และดำเนินการไปก่อนแล้วค่อยนำเรื่องขอสัตยาบันจากที่ประชุมคณะกรรมการบรษัท /
คณะกรรมการบริหาร ตามวงเงินอนุมัติอีกครั้ง

6. กฎเกณฑ์นี้ให้พิจารณาทบทวนใหม่ทุกปี โดยกำหนดให้มีนายทะเบียนควบคุมดูแล คือ
กรรมการเลขานุการ – คุณดารณี มานะวาณิชเจริญ

ค. อำนาจหน้าที่ของคณะกรรมการตรวจสอบ

1. ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

2. ดูแลให้บริษัทมีระบบการควบคุมภายในและการตรวจสอบภายในที่เหมาะสม และมีประสิทธิภาพ

3. พิจารณา คัดเลือก และเสนอแต่งตั้งผู้สอบบัญชีของบริษัท พร้อมกำหนดค่าตอบแทนที่สมควร

4. ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5. ดูแลเพื่อไม่ให้เกิดความขัดแย้งทางผลประโยชน์

6. ปฏิบัติการอื่นใดตามที่คณะกรรมการของบริษัทมอบหมาย

7.
จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ

  ง. อำนาจหน้าที่ของคณะกรรมการกำหนดค่าตอบแทน

1. เสนอนโยบายและหลักเกณฑ์ การจ่ายค่าตอบแทนสำหรับกรรมการและผู้บริหารระดับสูง
ที่คณะกรรมการบริษัทแต่งตั้ง

2. พิจารณากำหนดค่าตอบแทนประจำปีของกรรมการ และผู้บริหารระดับสูง
เสนอต่อคณะกรรมการบริษัท และที่ประชุมผู้ถือหุ้น

  จ. อำนาจหน้าที่ของคณะกรรมการสรรหา

ทำหน้าที่สรรหาคัดเลือก และพิจารณากลั่นกรองผู้ที่จะเสนอแต่งตั้งเข้าดำรงตำแหน่งกรรมการบริษัท
และผู้บริหารระดับสูง เพื่อเสนอต่อคณะกรรมการบริษัท และที่ประชุมผู้ถือหุ้น

- 33 -

(2) การสรรหากรรมการและผู้บริหาร

ตามมติที่ประชุมกรรมการครั้งที่ 1 / 2547 เมื่อวันที่ 21 พฤษภาคม 2547 เห็นควรให้บริษัทฯ
แต่งตั้งคณะกรรมการสรรหา เพื่อให้การคัดเลือก สรรหากรรมการบริษัท
และผู้บริหารมีหลักเกณฑ์ที่ชัดเจน และโปร่งใส

คณะกรรมการสรรหาคัดเลือกพิจารณาบุคคลที่เหมาะสมที่จะเสนอเข้าดำรงตำแหน่งกรรมการที่ว่างลงเสนอ
ต่อคณะกรรมการบริษัท เพื่อพิจารณานำเสนอต่อที่ประชุมผู้ถือหุ้น
เว้นแต่กรณีที่มิใช่เป็นการออกตามวาระ
คณะกรรมการสรรหาอาจพิจารณาแต่งตั้งบุคคลเข้าเป็นกรรมการบริษัทในตำแหน่งที่ว่างลง
ตามข้อบังคับของบริษัท

1.  องค์ประกอบและการแต่งตั้งคณะกรรมการบริษัท

  วิธีการแต่งตั้งและถอดถอน

ตามข้อบังคับบริษัท หมวดที่ 3 คณะกรรมการ ข้อ 19
กำหนดให้บริษัทมีคณะกรรมการของบริษัทได้ไม่น้อยกว่า 5 คน
และกรรมการไม่น้อยกว่ากึ่งหนึ่งของจำนวนกรรมการทั้งหมด ต้องมีถิ่นที่อยู่ในราชอาณาจักร

วิธีการแต่งตั้งคณะกรรมการบริษัท

ตามข้อบังคับบริษัท หมวดที่ 3 คณะกรรมการ ข้อ 21
กำหนดให้กรรมการบริษัทให้ที่ประชุมผู้ถือหุ้นเลือกตั้งตามหลักเกณฑ์ และวิธีการดังนี้

1. ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

2. ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
เกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น ให้ประธานเป็นผู้ออกเสียงชี้ขาด

  วิธีการถอดถอน

  - การออกตามวาระ

ตามข้อบังคับบริษัท หมวดที่ 3 คณะกรรมการ ข้อ 22
กำหนดให้ในการประชุมสามัญประจำปีทุกครั้งให้กรรมการออกจากตำแหน่งเป็นจำนวนหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม
กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น ให้จับฉลากกันว่า
ผู้ใดจะออก ส่วนปีหลัง ๆ ต่อไปให้กรรมการคนที่อยู่ในตำแหน่งนานที่สุดนั้น เป็นผู้ออกจากตำแหน่ง

- 34 -

- การออกนอกจากวาระ

1. ตามข้อบังคับบริษัท หมวดที่ 3 คณะกรรมการ ข้อ 23 กำหนดให้กรรมการพ้นจากตำแหน่ง
(นอกจากการพ้นตำแหน่งตามวาระข้อ 22) ดังนี้

(1) ตาย

(2) ลาออก

(3) ขาดคุณสมบัติ หรือมีลักษณะต้องห้ามตามกฎหมายหรือข้อบังคับนี้

(4) ที่ประชุมผู้ถือหุ้นลงมติให้ออก

(5) ศาลมีคำสั่งให้ออก

และเมื่อตำแหน่งกรรมการว่างลง (นอกจากถึงคราวออกตามวาระ)
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนตำแหน่งกรรมการที่ว่างในการประชุม
คณะกรรมการคราวถัดไป เว้นแต่วาระของกรรมการจะเหลือน้อยกว่า 2 เดือน

2. ตามข้อบังคับบริษัท หมวดที่ 3 คณะกรรมการ ข้อ 26 กำหนดให้ที่ประชุมผู้ถือหุ้น
อาจลงมติให้กรรมการคนใดออกจากตำแหน่งก่อนถึงคราวออกตามวาระได้
ด้วยคะแนนเสียงไม่น้อยกว่าสามในสี่ของจำนวน ผู้ถือหุ้นซึ่งมาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

2.  องค์ประกอบและการแต่งตั้งคณะกรรมการบริหาร

  วิธีการแต่งตั้งและถอดถอน

  คณะกรรมการบริษัทแต่งตั้งกรรมการบริษัทบางท่าน และเจ้าหน้าที่ระดับสูงของบริษัท
  ดำรงตำแหน่ง

กรรมการบริหาร เพื่อมอบหมายให้คณะกรรมการบริหารปฎิบัติการแทนคณะกรรมการบริษัท

วิธีการแต่งตั้งและถอดถอน จากที่ประชุมคณะกรรมการบริษัท

3.  องค์ประกอบและการแต่งตั้งคณะกรรมการตรวจสอบ

  วิธีการแต่งตั้งและถอดถอน

ตามประกาศตลาดหลักทรัพย์แห่งประเทศไทย เรื่อง คุณสมบัติและขอบเขตการดำเนินงานของ
คณะกรรมการตรวจสอบ ฉบับลงวันที่ 19 มกราคม 2541
กำหนดให้คณะกรรมการตรวจสอบประกอบด้วยกรรมการของบริษัท
ซึ่งคณะกรรมการของบริษัทแต่งตั้งอย่างน้อย 3 คน
เป็นกรรมการตรวจสอบและกรรมการตรวจสอบอย่างน้อย 1
คนต้องเป็นผู้ที่มีความรู้ด้านบัญชีหรือการเงิน

วิธีการแต่งตั้งและถอดถอน เช่นเดียวกับกรรมการบริษัท

- 35 -

4.  องค์ประกอบและการแต่งตั้งคณะกรรมการกำหนดค่าตอบแทน และคณะกรรมการสรรหา

วิธีการแต่งตั้ง และการถอดถอน

เพื่อความถูกต้อง และปฏิบัติตามหลักการกำกับดูแลกิจการที่ดีของตลาดหลักทรัพย์แห่งประเทศไทย
คณะกรรมการบริษัทฯ ได้แต่งตั้งกรรมการบริษัท 3 ท่าน ดำรงตำแหน่งกรรมการกำหนดค่าตอบแทน
และแต่งตั้งกรรมการบริษัท 4 ท่าน ดำรงตำแหน่งกรรมการสรรหา

วิธีการแต่งตั้งและถอดถอน เช่นเดียวกับกรรมการบริษัท

(3) ค่าตอบแทนผู้บริหาร

1. ค่าตอบแทนที่เป็นตัวเงิน ในปี 2547 สำหรับผลการดำเนินงานปี 2546

(1) ค่าตอบแทนกรรมการบริษัท ประกอบด้วย เงินบำเหน็จ, เบี้ยประชุม และค่าตำแหน่ง

+----------------------+---------------------------+-------------------+
| ชื่อ                   |                           | ค่าตอบแทนรวม       |
+----------------------+---------------------------+-------------------+
| 1 ดร. สม             |   จาตุศรีพิทักษ์               | 5,174,000         |
+----------------------+---------------------------+-------------------+
| 2 คุณบุณยสิทธิ์           |   โชควัฒนา                 | 1,824,000         |
+----------------------+---------------------------+-------------------+
| 3 คุณบุญเกียรติ          |   โชควัฒนา                 | 1,822,000         |
+----------------------+---------------------------+-------------------+
| 4 ดร. ธีระพงษ์         |   วิกิตเศรษฐ                | 272,000           |
+----------------------+---------------------------+-------------------+
| 5 คุณอมร              |   อัศวานันท์                 | 270,000           |
+----------------------+---------------------------+-------------------+
| D 6 พล.ต.อ. สมชาย    |   ประภัสภักดี                | -                 |
+----------------------+---------------------------+-------------------+
| B 7 คุณมนู             |   ลีลานุวัฒน์                 | -                 |
+----------------------+---------------------------+-------------------+
| B 8 คุณวีระ            |   เอื้ออารักษ์                | -                 |
+----------------------+---------------------------+-------------------+
| B,C 9 ดร.สำราญ       |   ภูอนันตานนท์               | -                 |
+----------------------+---------------------------+-------------------+
| 10 คุณดารณี            |   มานะวาณิชเจริญ            | 824,000           |
+----------------------+---------------------------+-------------------+
| 11 คุณสมพล            |   ชัยสิริโรจน์                | 722,000           |
+----------------------+---------------------------+-------------------+
| 12 คุณธรรมรัตน์         |   โชควัฒนา                 | 224,000           |
+----------------------+---------------------------+-------------------+
| A 13 คุณบุญชัย          |   โชควัฒนา                 | 204,000           |
+----------------------+---------------------------+-------------------+
| A 14 คุณประจักษ์        |   อัสสันตชัย                 | 270,000           |
+----------------------+---------------------------+-------------------+
| A 15 คุณสมคิด          |   จักรวาฬนรสิงห์             | 622,000           |
+----------------------+---------------------------+-------------------+
| A 16 คุณวิทยา          |   จีระผานุกร                | 622,000           |
+----------------------+---------------------------+-------------------+
| A 17 คุณชุมาพันธ์        |   วิเชียรเกื้อ                | 618,000           |
+----------------------+---------------------------+-------------------+
|                      |                           | 13,468,000        |
+----------------------+---------------------------+-------------------+

หมายเหตุ : A กรรมการลาออก 19 มี.ค. 2547 C กรรมการลาออก 16 ต.ค. 2547

B เข้าเป็นกรรมการ 26 เม.ย. 2547 D เข้าเป็นกรรมการ 17 ธ.ค. 2547

- 36 -

(2) ค่าตอบแทนกรรมการบริหารและผู้บริหารสี่รายแรกรองจากผู้จัดการลงมา
    และผู้บริหารในระดับเทียบเท่ารายที่สี่ทุกราย รวม 13 ท่าน เท่ากับ 43,067,108 บาท
    โดยเป็นค่าตอบแทนในรูปเงินเดือน, เงินอุดหนุน, เบี้ยเลี้ยง, เบี้ยประชุม

2. ค่าตอบแทนอื่น

เงินกองทุนสำรองเลี้ยงชีพ

บริษัทฯ และพนักงานร่วมกันจัดตั้งกองทุนสำรองเลี้ยงชีพ ตามพ.ร.บ. กองทุนสำรองเลี้ยงชีพ พ.ศ.
2530 โดยจัดตั้ง ณ วันที่ 3 มิถุนายน 2539 ทะเบียนเลขที่ 41/2539
และมอบหมายให้ผู้จัดการรับอนุญาตเป็นผู้จัดการกองทุนนี้ โดยหักจากเงินเดือนพนักงานส่วนหนึ่ง
และบริษัทฯ จ่ายสมทบส่วนหนึ่ง และจะจ่ายให้พนักงานในกรณีที่ออกจากงานตามระเบียบการที่กำหนด

จำนวนหุ้นของกรรมการและผู้บริหารในบริษัทเพิ่มขึ้น/ลดลงในปีที่ผ่านมา

  ---------------- ---------------- ------------ -- ----------- -- ---------- --
                                                    ณ 31 ธันวาคม    เพิ่ม(ลด)    

                                    2547            2546                      

  ดร. สม           จาตุศรีพิทักษ์        10,680          10,680         -          

  คุณบุณยสิทธิ์         โชควัฒนา          6,486,740       6,486,740      -          

  คุณบุญเกียรติ        โชควัฒนา          3,197,440       3,197,440      -          

  ดร. ธีระพงษ์       วิกิตเศรษฐ         -               -              -          

  คุณอมร            อัศวานันท์          -               -              -          

  พล.ต.อ. สมชาย    ประภัสภักดี         -               -              -          

  คุณมนู             ลีลานุวัฒน์          783,040         783,040        -          

  คุณดารณี           มานะวาณิชเจริญ     312,530         312,530        -          

  คุณวีระ            เอื้ออารักษ์         19,000          19,000         -          

  คุณสมพล           ชัยสิริโรจน์         63,340          63,340         -          

  คุณธรรมรัตน์        โชควัฒนา          301,220         299,030        2,190      

  คุณอนุวัตร          อารีกุล            6,050           6,050          -          

  คุณสมคิด           จักรวาฬนรสิงห์      99,050          99,050         -          

  คุณจินตนา          เฉลิมชัยกิจ         14,640          14,640         -          

  คุณอำนวย          บำรุงวงศ์ทอง       83,850          68,850         15,000     

  คุณพิสมัย           ชุนมนุ             21,150          21,150         -          

  คุณเพ็ญนภา         ธนสารศิลป์         6,100           6,100          -          

  คุณวิทยา           จีระผานุกร         4,080           4,080          -          

  คุณชุมาพันธ์         วิเชียรเกื้อ         2,840           72,840         (70,000)   
  ---------------- ---------------- ------------ -- ----------- -- ---------- --

- 37 -

(4) การกำกับดูแลกิจการ

คณะกรรมการบริษัทได้ให้ความสำคัญต่อการสร้างระบบการกำกับดูแลกิจการที่ดี
เพื่อให้การดำเนินธุรกิจของบริษัทเป็นไปอย่างมีประสิทธิภาพ มั่นคงและเจริญเติบโตอย่างยั่งยืน
ตลอดจนเพิ่มมูลค่าทางเศรษฐกิจและความมั่นคั่งแก่ผู้ถือหุ้น
โดยมีนโยบายในการบริหารงานบนพื้นฐานความซื่อสัตย์ สุจริต มีจริยธรรม โปร่งใส
ตามหลักการกำกับดูแลกิจการที่ดี 15 ข้อ ของตลาดหลักทรัพย์แห่งประเทศไทย ดังนี้

1. นโยบายเกี่ยวกับการกำกับดูแลกิจการ

คณะกรรมการบริษัท ตระหนักถึงความสำคัญของการกำกับดูแลกิจการที่ดี
โดยได้ดำเนินการอย่างต่อเนื่อง เพื่อเสริมสร้างให้องค์กรมีระบบที่มีประสิทธิภาพ ประสิทธิผล
โปร่งใสในการดำเนินธุรกิจ ก่อให้เกิดความเชื่อมั่น

ยอมรับจากผู้ถือหุ้น ผู้ลงทุน บุคคลโดยทั่วไป อันนำมาซึ่งความเจริญก้าวหน้า ความมั่นคงแก่กิจการ
เป็นประโยชน์ต่อผู้ถือหุ้น ผู้มีส่วนได้เสีย และสังคมโดยส่วนรวม
ตลอดจนเป็นการเสริมสร้างความก้าวหน้าแก่พนักงาน
จึงได้กำหนดนโยบายการกำกับดูแลกิจการไว้ดังนี้

1. ดำเนินการให้โครงสร้างการจัดการของบริษัท
มีการกำหนดขอบเขตอำนาจหน้าที่และความรับผิดชอบของคณะกรรมการ
แต่ละชุดและผู้บริหารอย่างชัดเจน

2. ดำเนินการให้เชื่อมั่นได้ว่ารายงานทางการเงินสะท้อนผลการดำเนินงานที่แท้จริง
และมีการประเมินกำหนด
วางมาตรการในการป้องกันและจัดการความเสี่ยงให้อยู่ในระดับที่เหมาะสม

3. ดำเนินการให้เชื่อมั่นได้ว่ากระบวนการต่างๆ ของบริษัท
เป็นไปอย่างมีประสิทธิภาพและประสิทธิผล
ภายใต้หลักการการถ่วงดุลอำนาจที่โปร่งใสและตรวจสอบได้

4. ดำเนินการกับความขัดแย้งทางผลประโยชน์ด้วยความรอบคอบและมีเหตุมีผล
โดยยึดถือประโยชน์ของบริษัทเป็นที่ตั้ง ด้วยการจัดวางระบบการปฏิบัติงานที่โปร่งใส

5. ดำเนินการให้มีการเปิดเผยข้อมูลอย่างถูกต้อง ครบถ้วน
ตราบเท่าที่ไม่กระทบต่อประโยชน์อันชอบธรรมของบริษัท

6. มุ่งมั่นสู่ความเป็นเลิศในการดำเนินธุรกิจ
โดยยึดมั่นในการสร้างความพึงพอใจให้แก่ลูกค้าด้วยการรับฟังและทบทวนตนเอง
เพื่อสร้างสรรค์สิ่งที่ดีที่สุดอยู่เสมอ

7. ปลูกฝังคุณธรรม สร้างจิตสำนึกอันดีงาม พัฒนาศักยภาพให้พนักงานเจริญก้าวหน้าไปพร้อมกับบริษัท

8.
ตระหนักและเคารพในสิทธิแห่งความเป็นเจ้าของของผู้ถือหุ้นรวมตลอดถึงสิทธิของผู้มีส่วนเกี่ยวข้อง
แต่ละรายและปฏิบัติต่อบุคคลเหล่านั้นด้วยความเท่าเทียมกัน

9. ดำเนินการโดยคำนึงถึงความรับผิดชอบที่มีต่อผู้ถือหุ้น ผู้มีส่วนเกี่ยวข้อง และต่อสังคมโดยส่วนรวม

10. ดำเนินการโดยตระหนักถึงความรับผิดชอบต่อชุมชน สังคมและสิ่งแวดล้อม

2. ผู้ถือหุ้น : สิทธิและความเท่าเทียมกัน

บริษัทฯ ให้ความเคารพต่อสิทธิแห่งความเป็นเจ้าของของผู้ถือหุ้น
โดยปฏิบัติต่อผู้ถือหุ้นทุกรายอย่างเท่าเทียมกัน ในการประชุมผู้ถือหุ้นซึ่งปกติจัดให้มีปีละ 1 ครั้ง ในวัน
เวลา และสถานที่ที่เหมาะสม บริษัทฯ
ได้ส่งหนังสือนัดประชุมพร้อมเอกสารข้อมูลประกอบการประชุมที่มีรายละเอียดเพียงพอ
ซึ่งมีทั้งข้อเท็จจริงและเหตุผลรวม

- 38 -

ทั้งความเห็นของคณะกรรมการในทุกวาระ เพื่อให้ผู้ถือหุ้นได้พิจารณาล่วงหน้าไม่น้อยกว่า 7 วัน
การลงทะเบียนเข้าประชุมเป็นไปโดยสะดวกสามารถลงทะเบียนล่วงหน้าก่อนการประชุมไม่น้อยกว่า
2 ชั่วโมง เปิดโอกาสให้ผู้ถือหุ้นได้ซักถามและแสดงความคิดเห็นในที่ประชุมได้ทุกวาระ
และเสนอชื่อกรรมการตรวจสอบเป็นผู้รับมอบฉันทะจาก ผู้ถือหุ้น
ในกรณีที่ผู้ถือหุ้นไม่สามารถเข้าร่วมประชุมได้

3. สิทธิของผู้มีส่วนได้เสียกลุ่มต่าง ๆ

บริษัทฯ ได้ให้ความดูแลและให้ความมั่นใจว่า
สิทธิของผู้มีส่วนได้เสียจะได้รับการคุ้มครองและปฏิบัติด้วยดี
สนับสนุนให้มีการร่วมมือกันระหว่างบริษัทและผู้มีส่วนได้เสีย
เพื่อสร้างความมั่นคงให้แก่กิจการและความเข้าใจที่ดีต่อกัน
โดยมีการกำหนดแนวทางการปฏิบัติเป็นลายลักษณ์อักษร

ในส่วนของพนักงานบริษัทฯ ให้การดูแลพนักงานในด้านความปลอดภัย และจัดให้มีสวัสดิการต่างๆ
ดังนี้

- ห้องพยาบาลของบริษัท

  - Sport Club สำหรับออกกำลังกาย พร้อมห้อง Fitness ซึ่งมีอุปกรณ์ครบครัน
  และสระว่ายน้ำมาตรฐาน

-   ชมรมกีฬา ส่งเสริมให้พนักงานมีสุขภาพที่แข็งแรง อาทิเช่น

-   ชมรมฟุตซอล

-   ชมรมแบตมินตัน

-   ชมรมว่ายน้ำ

-   ชมรมเทนนิส

-   ชมรมปิงปอง

-   ชมรม AROBIC และลดน้ำหนัก

-   ชมรมโบว์ลิ่ง

-   ชมรม Smart Jogging

-   เพาะกายเพื่อสุขภาพ

-   Day Care สถานรับเลี้ยงบุตรพนักงาน

-   หอพัก สำหรับพนักงานที่เดินทางไปปฏิบัติงานต่างจังหวัด

-   ชุดฟอร์มให้กับพนักงานขายทุกผลิตภัณฑ์

-   ห้องสมุดของบริษัท

-   วารสาร " สายใย "
    ของบริษัทเพื่อถ่ายทอดนโยบายสื่อสารข้อมูลให้พนักงานทั่วประเทศได้รับทราบ

-   กองทุนสำรองเลี้ยงชีพ เพื่อการออมเงินในอนาคต

-   เงินบำเหน็จเกษียณให้กับพนักงานทุกคน เมื่อเกษียณอายุการทำงาน

-   โครงการเงินกู้เพื่อที่อยู่อาศัย โดยร่วมกับธนาคารอาคารสงเคราะห์และธนาคารออมสิน
    ในอัตราดอกเบี้ยต่ำ

-   Incentive ให้พนักงานตามผลงาน

-   โบนัส ให้พนักงานตามผลงาน

-   รถรับ - ส่ง พนักงานที่เลิกงานดึก

- 39 -

  - จัดฝึกอบรมและสัมมนาทั้งภายในและส่งอบรมภายนอกให้กับพนักงาน
  เพื่อส่งเสริมและพัฒนาความรู้ความสามารถ

-   กิจกรรมเสริมสร้างศักยภาพและการรับรู้

  - Break Through - Sales

  - Marketing

  - Creative Sales Presentation Contest (CSPC)

  - Office Presentation Contest (OPC)

  - ISO Internal Audit

-   สวัสดิการซื้อสินค้าราคาพิเศษ เพื่อช่วยการครองชีพของพนักงาน

บริษัทฯ ให้ความสำคัญต่อกิจกรรมของชุมชนและสังคมอย่างสม่ำเสมอ และจัดโครงการต่าง ๆ
เพื่อสนับสนุนกิจกรรมทางสังคมในหลากหลายรูปแบบ ด้วยนโยบายที่ต้องการสืบทอดเจตนารมณ์ของ
ดร.เทียม โชควัฒนา ผู้ก่อตั้งและอดีตประธานเครือสหพัฒน์
ที่มุ่งเน้นให้บริษัทในเครือสหพัฒน์ดำเนินธุรกิจอย่างมีจริยธรรม ไม่เอาเปรียบ ลูกค้า คู่ค้า และสังคม
รวมถึงการมุ่งมั่นส่งเสริมกิจกรรมที่สร้างสรรค์ประโยชน์ให้แก่สังคมและประเทศชาติ บริษัทฯ
จึงให้การสนับสนุนกิจกรรมที่เอื้ออำนวยประโยชน์ต่อสังคมอย่างสม่ำเสมอ ดังนี้

(1) มอบเงินสนับสนุนการจัดประกวดดนตรีไทยระดับนักเรียนภาคตะวันออก ครั้งที่ 24 บริษัทฯ
ร่วมกับ สถาบันศิลปะและวัฒนธรรม มหาวิทยาลัยบูรพา
จัดงานประกวดดนตรีไทยระดับนักเรียนภาคตะวันออก ครั้งที่ 24
ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี
โดยมอบค่าใช้จ่ายการจัดงานเป็นจำนวนเงิน 250,000 บาท
เพื่อสนับสนุนการอนุรักษ์และสืบสานศิลปวัฒนธรรมไทย

(2) TO BE NUMBER ONE CHEERLEADER THAILAND CHAMPIONSHIP 2004
ผลิตภัณฑ์เครื่องสำอาง SHEENE ร่วมสนับสนุนการจัดการแข่งขันเชียร์ลีดเดอร์ชิงแชมป์ประเทศไทย
ชิงถ้วยพระราชทานสมเด็จพระนางเจ้าสิริกิติ์ พระบรมราชินีนาถ
เพื่อส่งเสริมให้เยาวชนกล้าแสดงออกในทางที่ถูกต้องและใช้เวลาว่างให้เป็นประโยชน์

(3) โครงการแอโรบิคต้านภัยเอดส์ ครั้งที่ 8 ผลิตภัณฑ์เสื้อผ้ากีฬา LE COQ SPORTIF
สนับสนุนการจัดการแข่งขันแอโรบิคต้านภัยเอดส์ ครั้งที่ 8
เพื่อนำรายได้สมทบทุนโครงการช่วยลดการติดเอดส์จากแม่สู่ลูก ในพระอุปถัมภ์ของ
พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ โดยสนับสนุนผลิตภัณฑ์เสื้อผ้า
ของที่ระลึก และของรางวัลสำหรับการแข่งขัน มูลค่ารวม 300,000 บาท

(4) โครงการวิ่งเที่ยงคืนการกุศล ผลิตภัณฑ์เสื้อผ้ากีฬา LE COQ SPORTIF
สนับสนุนการวิ่งเที่ยงคืนการกุศล เพื่อนำรายได้สมทบทุน “ โครงการช่วยลด
การติดเอดส์จากแม่สู่ลูก” ในพระอุปถัมภ์ของสมเด็จพระวรวงศ์เธอ พระองค์เจ้าโสมสวลี
พระวรราชาทินัดดามาตุ และ หมู่บ้านเด็ก บ้านหนองม่วง ภายใต้โครงการธรรมรักษ์นิเวศน์
วัดพระพุทธบาทน้ำพุ เพื่อช่วยเหลือเด็กกำพร้าที่ติดเชื้อ HIV โดยสนับสนุนผลิตภัณฑ์และของรางวัล
มูลค่ารวม 200,000 บาท

- 40 -

(5) โครงการ 20,000 บาทต่อ 1 ชีวิตเด็ก บริษัท ฯ บริจาคเงินจำนวน 4,500,000 บาท
เข้าโครงการ 20,000 บาทต่อ 1 ชีวิตเด็ก ของมูลนิธิเด็กโรคหัวใจ
ในพระอุปถัมภ์ของสมเด็จพระเจ้าพี่นางเธอเจ้าฟ้ากัลยาณิวัฒนา กรมหลวงนราธิวาสราชนครินทร์
เพื่อช่วยเหลือผู้ป่วยเด็กโรคหัวใจให้ได้รับการผ่าตัดอย่างทันท่วงที

(6) โครงการอย่าทำช้างเจ็บ ผลิตภัณฑ์เสื้อผ้าสุภาพบุรุษ ARROW มอบเงินรายได้ 300,000 บาท
จากการจัดจำหน่ายเสื้อคอลเลคชั่นช้างแก่โรงพยาบาลช้างของมูลนิธิเพื่อนช้างจังหวัดลำปาง
เพื่อสมทบทุนรักษาช้างโมกราที่บาดเจ็บขาขาดจากแรงระเบิด

(7) โครงการคิดถึงสมเด็จย่า ผลิตภัณฑ์เสื้อผ้าสุภาพบุรุษ ARROW จัดทำเสื้อยืดคอลเลคชั่นพิเศษ “
คิดถึงสมเด็จย่า ” เพื่อนำรายได้ส่วนหนึ่งจากการจำหน่ายสมทบทุนมูลนิธิสวนสมเด็จพระศรีนครินทร์

(8) โครงการ “ 13 กุมภาพันธ์ วันรักนกเงือก ” ผลิตภัณฑ์ ZAZCH THE HORNBILL
จัดทำเสื้อยืดคอลเลคชั่นพิเศษ “ ศิลปินช่วยนกเงือก ” เพื่อนำรายได้ส่วนหนึ่งจากการจำหน่าย
สมทบทุนมูลนิธิศึกษาวิจัยนกเงือก เป็นจำนวนเงินทั้งสิ้น 360,000 บาท

(9) โครงการ LACOSTE 70 ปี

ผลิตภัณฑ์ LACOSTE จัดทำเสื้อยืด LACOSTE รุ่น 70 ปี จำหน่ายพร้อมชุดเครื่องหอมของ LACOSTE
เพื่อจัดสรรเงิน 1,000 บาท ต่อการจำหน่ายผลิตภัณฑ์ 1 ชุด เป็นเงินทั้งสิ้น 10,000,000 บาท
มอบสมทบทุนมูลนิธิเด็กโรคหัวใจ ในพระอุปถัมภ์ของสมเด็จพระเจ้าพี่นางเธอเจ้าฟ้ากัลยาณิวัฒนา
กรมหลวงนราธิวาสราชนครินทร์

4. การประชุมผู้ถือหุ้น

คณะกรรมการบริษัทฯ ให้ความสำคัญต่อการประชุมผู้ถือหุ้น
โดยถือเป็นหน้าที่ที่จะต้องเข้าร่วมประชุมทุกครั้ง
ในการประชุมประธานในที่ประชุมจะเปิดโอกาสให้ผู้ถือหุ้นสอบถามและแสดงความคิดเห็นได้อย่างเต็มที่ในทุกวาระ
โดยมีการจดบันทึกประเด็นที่สอบถาม และข้อคิดเห็นที่สำคัญไว้ในรายงานการประชุมด้วย
และมีช่องทางในการเผยแพร่รายงานการประชุมผู้ถือหุ้นผ่านทาง Website
โดยไม่ต้องรอถึงการประชุมครั้งต่อไป

5. ภาวะผู้นำ และวิสัยทัศน์

คณะกรรมการบริษัทฯ มีภาวะผู้นำ มีการกำหนดวิสัยทัศน์ของบริษัทไว้อย่างชัดเจน
มีความเป็นอิสระในการตัดสินใจ
กำกับดูแลกิจการของบริษัทให้เป็นไปตามวัตถุประสงค์และเป้าหมายที่ได้กำหนดไว้ให้เกิดประโยชน์สูงสุดต่อบริษัท
มีการบริหารงานโดยการกำหนดภารกิจ เป้าหมาย กลยุทธ์ แผนปฎิบัติงานและงบประมาณประจำปี
เพื่อให้บรรลุเป้าหมายที่กำหนดไว้ โดยนำหลักบรรษัทภิบาลมาเป็นเครื่องมือในการบริหารจัดการ
เพื่อเพิ่มมูลค่าให้แก่กิจการและผู้ถือหุ้น

6. ความขัดแย้งของผลประโยชน์

บริษัทฯ มีแนวทางปฏิบัติที่ชัดเจนในการดูแล
เพื่อขจัดปัญหาความขัดแย้งทางผลประโยชน์อย่างรอบคอบด้วย ความมีเหตุมีผล
และเพื่อประโยชน์สูงสุดของบริษัท

การทำรายการที่อาจมีความขัดแย้งทางผลประโยชน์ บริษัทฯ ได้แจ้งและเปิดเผยต่อที่ประชุมโดยระบุ
มูลค่า รายการคู่สัญญา เหตุผลความจำเป็นของรายการดังกล่าว ตามหลักเกณฑ์ของตลาดหลักทรัพย์ฯ
และในการประชุม

- 41 -

คณะกรรมการบริษัท กรรมการผู้มีส่วนได้เสียได้ออกจากห้องประชุม และไม่ได้ออกเสียงในวาระนั้น
ๆ นอกจากนี้ยังได้ทำรายการสรุปไว้ในรายงานประจำปี และแบบ 56-1

บริษัทฯ มีการดูแลเรื่องการใช้ข้อมูลภายใน โดยกำหนดไว้ในจรรยาบรรณพนักงาน
ห้ามมิให้ผู้บริหารและ

พนักงานซึ่งอยู่ในหน่วยงานที่รับทราบข้อมูลภายใน ทำการซื้อขายหลักทรัพย์ของบริษัทช่วง 1 เดือน
ก่อนการเปิดเผย

งบการเงินแก่สาธารณชน ยกเว้นการซื้อขายตามธุรกรรม ตามปกติ
ซึ่งไม่เกี่ยวเนื่องจากข้อมูลภายในดังกล่าว

นอกจากนั้นในการประชุมคณะกรรมการบริษัททุกครั้งจะมีวาระเรื่องการถือครองหลักทรัพย์ของกรรมการ

บริษัท หากมีการซื้อขายหลักทรัพย์ของบริษัทจะต้องแจ้งให้บริษัทและกลต.ทราบทุกครั้ง

7. จริยธรรมธุรกิจ

บริษัทฯ ได้จัดทำจริยธรรมธุรกิจเพื่อให้กรรมการ ผู้บริหารและพนักงานของบริษัท
ยึดถือเป็นแนวทางในการปฎิบัติต่อบริษัท ผู้ถือหุ้น ลูกค้า พนักงาน คู่ค้า คู่แข่งขันทางการค้า สังคม
และสิ่งแวดล้อม

นอกจากนั้น บริษัทฯ ได้ประกาศใช้จรรยาบรรณพนักงาน
เพื่อเป็นแนวทางในการประพฤติปฏิบัติตนของ
ผู้บริหารและพนักงานในการทำหน้าที่ตามภาระกิจของบริษัทด้วยจิตสำนึกที่ดี

8. การถ่วงดุลของกรรมการที่ไม่เป็นผู้บริหาร

คณะกรรมการบริษัท มีจำนวน 11 ท่าน ประกอบด้วย

- ประธานกรรมการบริษัท ซึ่งมีความเป็นอิสระและไม่ได้เป็นผู้บริหาร 1 ท่าน

- กรรมการที่ไม่ได้เป็นผู้บริหาร 2 ท่าน

- กรรมการตรวจสอบ ซึ่งมีความเป็นอิสระ 3 ท่าน

- กรรมการที่เป็นผู้บริหาร 5 ท่าน

คณะกรรมการบริษัท มีวาระการดำรงตำแหน่งตามข้อบังคับของบริษัท
และเมื่อครบวาระแล้วอาจได้รับ การเลือกตั้งกลับเข้าดำรงตำแหน่งต่อไปได้อีก

คณะกรรมการบริษัท มีหน้าที่ในการกำหนดนโยบาย เป้าหมาย และกลยุทธ์ทางธุรกิจ ตลอดจนติดตาม
ผลการดำเนินงานของบริษัท โดยแต่งตั้งคณะกรรมการบริหารและคณะกรรมการตรวจสอบ
พร้อมกำหนดขอบเขตอำนาจหน้าที่และความรับผิดชอบของคณะกรรมการแต่ละชุด
เพื่อดำเนินงานให้เป็นไปตามนโยบายและวัตถุประสงค์ของบริษัท

9. การรวมหรือแยกตำแหน่ง

ประธานกรรมการบริษัทเป็นกรรมการที่มิได้เป็นผู้บริหาร
และไม่เป็นบุคคลเดียวกับประธานกรรมการบริหาร เพื่อเป็นการแบ่งแยกหน้าที่ในการบริหารงาน
มีความอิสระจากกันและถ่วงดุลซึ่งกันและกัน
นอกจากนี้ยังกำหนดขอบเขตอำนาจหน้าที่ของคณะกรรมการแต่ละคณะและของฝ่ายจัดการไว้อย่างชัดเจน
สามารถตรวจสอบได้ เพื่อความโปร่งใสในการบริหารจัดการ

- 42 -

10. ค่าตอบแทนกรรมการ และผู้บริหาร

ที่ประชุมผู้ถือหุ้นอนุมัติวงเงินค่าตอบแทนและมอบหมายให้คณะกรรมการบริษัทเป็นผู้พิจารณาจัดสรร

ค่าตอบแทนผู้บริหารเป็นไปตามหลักการและนโยบายที่คณะกรรมการกำหนดค่าตอบแทนกำหนด
ซึ่งพิจารณาจากผลการดำเนินงานของผู้บริหารแต่ละคน

11. การประชุมคณะกรรมการ

คณะกรรมการบริษัทได้กำหนดการประชุมไว้ล่วงหน้าตลอดทั้งปี โดยจัดขึ้นทุกเดือน เลขานุการ
คณะกรรมการจะส่งจดหมายเชิญประชุม
พร้อมทั้งระเบียบวาระการประชุมและเอกสารประกอบการประชุมให้
คณะกรรมการบริษัททราบเรื่องที่จะพิจารณาล่วงหน้าตามระยะเวลาที่กฎหมายกำหนด
คณะกรรมการบริษัทสามารถเสนอเรื่องเพิ่มเติมในวาระการประชุมและสามารถอภิปรายให้ความเห็นได้โดยเปิดเผย
มีการจัดเก็บรายงานการประชุมที่ผ่านการรับรองจากคณะกรรมการบริษัทพร้อมให้คณะกรรมการบริษัทและผู้ที่เกี่ยวข้องตรวจสอบได้

ในปี 2547 คณะกรรมการบริษัทมีการประชุมจำนวน 12 ครั้ง
การเข้าร่วมประชุมของคณะกรรมการบริษัทแต่ละท่าน สรุปได้ดังนี้

  ----------------------------------------------- -----------------------
  ชื่อ                                              จำนวนครั้งที่เข้าประชุม

  1. ดร. สม จาตุศรีพิทักษ์                             12/12

  2. คุณบุณยสิทธิ์ โชควัฒนา                             11/12

  3. คุณบุญเกียรติ โชควัฒนา                            12/12

  4. ดร. ธีระพงษ์ วิกิตเศรษฐ                          12/12

  5. คุณอมร อัศวานันท์                                10/12

  ** 6. พล.ต.อ. สมชาย ประภัสภักดี                    0/0

  * 7. คุณมนู ลีลานุวัฒน์                               6/8

  8. คุณดารณี มานะวาณิชเจริญ                          11/12

  * 9. คุณวีระ เอื้ออารักษ์                             8/8

  10. คุณสมพล ชัยสิริโรจน์                             12/12

  11. คุณธรรมรัตน์ โชควัฒนา                           12/12
  ----------------------------------------------- -----------------------

หมายเหตุ : * เข้าเป็นกรรมการเมื่อวันที่ 26 เมษายน 2547
และเริ่มเข้าร่วมประชุมงวดพฤษภาคม 2547

** เข้าเป็นกรรมการเมื่อวันที่ 17 ธันวาคม 2547 และเริ่มเข้าร่วมประชุมงวดมกราคม 2548

12. คณะอนุกรรมการ

คณะกรรมการบริษัทได้แต่งตั้งคณะอนุกรรมการชุดต่างๆ ปัจจุบันประกอบด้วย
คณะกรรมการบริหารคณะกรรมการตรวจสอบ คณะกรรมการกำหนดค่าตอบแทน
และคณะกรรมการสรรหา

- 43 -

- คณะกรรมการบริหาร คือ คณะบุคคลที่ได้รับมอบหมายจากคณะกรรมการบริษัทมีจำนวน 13 ท่าน
ให้ทำหน้าที่จัดการกิจการงานของบริษัท โดยมีอำนาจหน้าที่และความรับผิดชอบ
ตามขอบเขตอำนาจหน้าที่ (หน้า 30 ในแบบ 56-1 นี้) และมีการประชุมทุกสัปดาห์

- คณะกรรมการตรวจสอบ คือ กรรมการบริษัทที่เป็นอิสระมีจำนวน 3 ท่าน
มีวาระการดำรงตำแหน่ง คราวละ 2 ปี โดยมีอำนาจหน้าที่และความรับผิดชอบ
ตามขอบเขตอำนาจหน้าที่ (หน้า 32 ในแบบ 56-1 นี้) และมีการประชุมไม่น้อยกว่าไตรมาสละ 1
ครั้ง

- คณะกรรมการกำหนดค่าตอบแทน จัดตั้งเมื่อวันที่ 21 พฤษภาคม 2547
ประกอบด้วยกรรมการบริษัท 3 ท่าน มีวาระการดำรงตำแหน่งคราวละ 1 ปี
โดยมีอำนาจหน้าที่และความรับผิดชอบตามขอบเขตอำนาจหน้าที่ (หน้า 32 ในแบบ 56-1 นี้)
และมีการประชุมประจำปีละ 1 ครั้ง และจัดประชุมเป็นวาระพิเศษสำหรับมีกรณีพิเศษ

- คณะกรรมการสรรหา จัดตั้งเมื่อวันที่ 21 พฤษภาคม 2547 ประกอบด้วยกรรมการบริษัท 4 ท่าน
มีวาระการดำรงตำแหน่งคราวละ 1 ปี โดยมีอำนาจหน้าที่และความรับผิดชอบ
ตามขอบเขตอำนาจหน้าที่ (หน้า 32 ในแบบ 56-1 นี้) และมีการประชุมประจำปีละ 1 ครั้ง
และจัดประชุมเป็นวาระพิเศษสำหรับมีกรณีพิเศษ

13. ระบบการควบคุมตรวจสอบภายในและบริหารความเสี่ยง

คณะกรรมการบริษัทให้ความสำคัญต่อระบบควบคุมภายในด้านการดำเนินงาน การเงิน การปฏิบัติงาน
และการกำกับดูแล โดยบริษัทฯ ได้ว่าจ้างบริษัท สอบบัญชีธรรมนิติ จำกัด
เพื่อรับงานตรวจสอบภายใน
โดยประสานงานกับเลขานุการคณะกรรมการตรวจสอบซึ่งเป็นผู้รับผิดชอบงานตรวจสอบภายในของบริษัท
เพื่อเพิ่มประสิทธิภาพในการทำงานให้ดียิ่งขึ้น บริษัท สอบบัญชีธรรมนิติ จำกัด
ได้นำผลการตรวจสอบไปหารือกับกรรมการผู้อำนวยการ
และรายงานต่อคณะกรรมการตรวจสอบทุกเดือน
และได้ประชุมแลกเปลี่ยนข้อคิดเห็นกับคณะกรรมการตรวจสอบ ซึ่งบริษัท สอบบัญชีธรรมนิติ จำกัด
ได้ให้ความเห็นเรื่องประสิทธิผลการควบคุมภายในสอดคล้องกับที่ได้กล่าวถึงข้างต้น

ในการพิจารณาและการบริหารความเสี่ยง บริษัทฯ
เปิดโอกาสให้คณะกรรมการบริษัทอภิปรายในเรื่องที่เกี่ยวข้องกับความเสี่ยงในการดำเนินธุรกิจในที่ประชุมกรรมการบริษัทได้รับทราบ
และตระหนักถึงสภาพความเสี่ยง

คณะกรรมการตรวจสอบได้เสนอให้มีการบริหารความเสี่ยงที่มีลักษณะเป็นทางการมากขึ้น
เพื่อเพิ่มประสิทธิภาพในการบริหารความเสี่ยง ในการนี้
คณะกรรมการตรวจสอบได้เสนอให้มีการว่าจ้างบริษัท สอบบัญชีธรรมนิติ จำกัด
รับงานตรวจสอบภายในร่วมกับเลขานุการคณะกรรมการตรวจสอบซึ่งเป็นผู้รับผิดชอบงานตรวจสอบภายในของบริษัท
เพื่อเพิ่มประสิทธิภาพในระบบงานภายใน และในการบริหารความเสี่ยง และได้ขอให้บริษัท
สอบบัญชีธรรมนิติ จำกัดเสนอโครงสร้างการจัดการการบริหารความเสี่ยง
ทั้งจากปัจจัยภายในและปัจจัยภายนอก ที่เหมาะสมกับโครงสร้างของบริษัท

- 44 -

14. รายงานคณะกรรมการ

คณะกรรมการบริษัท ได้ตระหนักถึงความสำคัญของการจัดทำรายงานทางการเงินที่ถูกต้อง
และมีความน่าเชื่อ
และกำหนดให้จัดทำรายงานความรับผิดชอบของคณะกรรมการบริษัทต่อการจัดทำรายงานทางการเงิน
(หน้า 54 ในแบบ 56-1 นี้)

15. ความสัมพันธ์กับผู้ลงทุน

บริษัทฯ ให้ความสำคัญต่อการเปิดเผยข้อมูลที่มีความโปร่งใสและทั่วถึง
โดยได้เผยแพร่ข้อมูลข่าวสารต่างๆ
เพื่อให้ผู้ลงทุนและผู้ที่เกี่ยวข้องได้รับทราบโดยผ่านช่องทางและสื่อการเผยแพร่ข้อมูลต่าง ๆ
ของตลาดหลักทรัพย์แห่งประเทศไทย และผ่านทาง website : http://www.icc.co.th
ของบริษัท ส่วนงานด้านผู้ลงทุนสัมพันธ์

บริษัทฯ ยังไม่ได้จัดตั้งหน่วยงานเฉพาะขึ้น เนื่องจากกิจกรรมดังกล่าวยังมีไม่มาก แต่บริษัทฯ
กำหนดให้มีกรรมการบริษัทที่รับหน้าที่โดยเฉพาะที่สามารถให้ข้อมูลและข่าวสารตามที่นักลงทุนและผู้ที่เกี่ยวข้องต้องการ
โดยสามารถ

ติดต่อได้ที่:

คุณดารณี มานะวาณิชเจริญ

  ผู้อำนวยการฝ่ายบัญชีการเงินและสารสนเทศ

  โทรศัพท์ 0-2294-0295 โทรสาร 0-2294-1154-5

  E-mail: daranee@icc.co.th

นอกจากนี้ บริษัทฯ ยังได้จัดให้มีการประชุมพบปะกับนักวิเคราะห์หลักทรัพย์เป็นประจำทุกปี
เพื่อเปิดโอกาสให้นักวิเคราะห์หลักทรัพย์ได้ซักถามข้อมูลต่าง ๆ
โดยมีคณะกรรมการบริหารร่วมประชุมชี้แจง

(5) การดูแลเรื่องการใช้ข้อมูลภายใน

วัฒนธรรมที่ดีอันยาวนานวัฒนธรรมหนึ่งของบริษัทก็คือ
การยึดถือว่าบริษัทฯเป็นของส่วนรวมไม่ได้เป็นของผู้ใดผู้หนึ่ง
ดังนั้นหน้าที่สำคัญหน้าที่หนึ่งของพนักงานบริษัททุกคนในทุกระดับคือ
ช่วยกันตรวจตราดูแลป้องกันไม่ให้มีการนำทรัพย์สินของบริษัทไปใช้โดยมิชอบ ไม่ว่าโดยผู้ใด
โดยระลึกถึงหน้าที่ดังกล่าวมาเป็นเวลาช้านาน ทำให้หน้าที่นี้ฝังรากลึกในสำนึกของพนักงาน ทุกระดับ

การตระหนักในหน้าที่ดังกล่าวทำให้การบริหารงานของบริษัทฯ
มีลักษณะเป็นการบริหารโดยคณะบุคคลเกือบทั้งหมดมาหลายทศวรรษ โดยมีการประชุมหารือร่วมกัน
ทั้งในระดับเดียวกันและต่างระดับข้ามสายงานอยู่ตลอดเวลา
การดำเนินงานในลักษณะดังกล่าวทำให้ผู้บริหารท่านใดท่านหนึ่งไม่สามารถก่อความเสียหายที่มีนัยยะสำคัญต่อบริษัทได้ด้วยการกระทำการตามลำพัง
โดยปราศจากความรอบคอบ

นอกจากการบริหารงานโดยคณะบุคคล บริษัทได้ยึดหลักปฏิบัติตาม ISO 9002 อย่างเคร่งครัด
โดยยึดหลักความโปร่งใสของการจัดการและการตัดสินใจ ซึ่งทำให้บริษัทฯมี
ธรรมาภิบาลที่ดีในทุกด้าน
ลักษณะการทำงานของบริษัทส่งผลให้บริษัทมีประสิทธิผลด้านการควบคุมภายในในนัยยะข้างต้นอย่างน่าพอใจ

- 45 -

(6) บุคลากร

1. พนักงานของบริษัท ณ 31 ธันวาคม 2547 มีจำนวน 6,755 คน

- พนักงานสำนักงาน 1,588 คน

- พนักงานขาย 5,167 คน

2. การเปลี่ยนแปลงจำนวนพนักงานอย่างมีนัยสำคัญหรือมีข้อพิพาทด้านแรงงานที่สำคัญในระยะ 3
ปีที่ผ่านมา

  - ไม่มี -

3. ผลตอบแทนรวมของพนักงาน ณ 31 ธันวาคม 2547 เท่ากับ 808,893,196.- บาท

โดยเป็นผลตอบแทนในรูปเงินเดือน ค่าคอมมิชชั่น ค่าพาหนะ เบี้ยเลี้ยง ค่าล่วงเวลา
เงินรางวัลเป้าหมาย

เงินอุดหนุน

4. นโยบายในการพัฒนาพนักงาน

บริษัท ไอ.ซี.ซี. อินเตอร์เนชั่นแนล จำกัด (มหาชน)
กำหนดนโยบายหลักในการส่งเสริมสนับสนุนทรัพยากรมนุษย์ อนุรักษ์ทรัพยากรทางปัญญา
และส่งเสริมคนดีมีฝีมือให้เติบโตก้าวหน้ายิ่งขึ้น อีกทั้งยังมีการ

ตระเตรียมพัฒนาทรัพยากรมนุษย์ที่มีคุณค่ายิ่งเหล่านี้ เพื่อรองรับการขยายตัวทางธุรกิจต่อไป
ทั้งในระดับประเทศและต่างประเทศ ในปีหนึ่งๆ บริษัทฯ มีโครงการและหลักสูตรการฝึกอบรม
และสัมมนาบุคลากรจำนวนมาก โดยเน้นการส่งเสริม และพัฒนาด้านทรัพยากรมนุษย์
และทรัพยากรทางปัญญาแบบยั่งยืนและต่อเนื่อง

เนื่องจากสภาวะในปัจจุบันมีการแข่งขันสูง และมีการเปลี่ยนแปลงอย่างรวดเร็ว บรรดาผลิตภัณฑ์และ
การบริการที่มีคุณภาพเป็นที่ยอมรับเท่านั้น จึงจะยังคงครองตลาดอยู่ได้
ฉะนั้นเพื่อธำรงสถานภาพดังกล่าว และเพื่อ

ให้บรรลุตามความมุ่งหวังขององค์กร บริษัท ไอ.ซี.ซี. อินเตอร์เนชั่นแนล จำกัด (มหาชน)
จึงเอาใจใส่ด้านการพัฒนาทรัพยากรมนุษย์อย่างจริงจัง โดยใช้การฝึกอบรม
และการสัมมนาในรูปแบบต่างๆ
เป็นเครื่องมือสำคัญในการที่จะพัฒนาบุคลากรทุกระดับให้สามารถปรับตัวได้ทันต่อเหตุการณ์
และช่วยปรับความคิด ทัศนคติ
และพฤติกรรมของบุคลากรให้เข้ากับความเปลี่ยนแปลงได้อย่างเหมาะสม